Title: De som falt
Description: Den Norske Bokdatabasens omtale:
Denne boken handler om norske statsborgere som ble nazistenes støttespillere. I overkant av 12000 nordmenn meldte seg til tysk krigstjeneste under annen verdenskrig, nærmere 5500 av dem kom i aktiv tjeneste. 836 nordmenn falt i krigshandlinger, døde i fangenskap eller i ulykker. I denne boken legges det frem en samlet oversikt med bilder og navn over hvem de var, hvordan de ble drept og hvor de ble gravlagt - eller om de fortsatt har status som savnet. Med personregister.  
Forlagets omtale:
Denne boka handler om dem som valgte ”den gale siden”, norske statsborgere som trodde på Tyskland, på Vidkun Quislings nasjonalsosialisme og som dermed ble nazistenes støttespillere. I overkant av 12 000 nordmenn meldte seg til tysk krigstjeneste under andre verdenskrig, nærmere 5 500 av dem kom i aktiv tjeneste. Om lag 5 000 av dem var menige soldater eller offiserer i Waffen-SS. Sammen med andre utenlandske frivillige tjenestegjorde de som soldater i Adolf Hitlers eliteavdelinger ved Østfronten. For første gang legges det frem en samlet oversikt over nordmenn i tysk tjeneste som falt i krigshandlinger, døde i fangenskap eller i ulykker. Boka innholder bilder og navn over hvem de var, hvordan de ble drept og hvor de er gravlagt – eller om de fortsatt har status som savnet. I boka navngis også nordmenn som tjenestegjorde og falt i avdelinger der det ble begått alvorlige krigsforbrytelser. Dette er en historie om nederlag, død, undergang og lidelse, og den er fortsatt vanskelig å snakke om. Forfatter Eirik Veum gir menneskene som deltok ved de mest brutale og blodige frontavsnittene ansikt og forteller deres personlige historie fylt med redsel, håp, smerte og sorg. Målet med boka er å bringe frem fakta som burde vært kjent allerede for 60 år siden.
Subjects: Eastern Front, Persecutions, World War, 1939-1945, World War, 1939-1945, Soldiers, History, Campaigns, Foreign enlistment, Waffen-SS
Places: Berlin
Time periods: German occupation, 1940 - 1945, Norwegian History